**Kimmo Salminen** (s. 4. marraskuuta 1973 Mikkeli) on suomalainen entinen jääkiekkoilija, pelipaikaltaan vasen laitahyökkääjä. Salminen pelasi ammattilaisurallaan SM-liigaa JyP HT:ssä, Porin Ässissä, Kalevan Pallossa, Oulun Kärpissä ja Helsingin IFK:ssa yhteensä 378 runkosarjaottelua tehopistein 91+45=136 ja keräten 165 jäähyminuuttia sekä 26 playoff-ottelua tehopistein 4+3=7 ja keräten 31 jäähyminuuttia. Hän oli nostamassa Kärppiä I-divisioonasta SM-liigaan keväällä 2000. Salminen pelasi urallaan myös Ruotsissa, Ranskassa ja Tanskassa. Hän voitti Rouen Hockey Élite 76:ssa Ranskan-mestaruuden vuonna 2006. Varsin pienikokoinen Salminen tunnettiin SM-liigassa mm. lähtönopeudestaan ja luistelustaan.

Ura
---

### Seuraura

Salminen on Mikkelin Jukureiden kasvatti. Hän siirtyi juniorina sittemmin JyP HT:hen, jossa hän voitti A-nuorten SM-pronssia vuosina 1991 ja 1994. Hän oli kaudella 1992–1993 seuran A-nuorten paras maalintekijä 23 osumallaan, joilla Salminen jakoi A-nuorten SM-liigan maalipörssin seitsemännen sijan Lukon Pasi Saarelan kanssa. Kaudella 1993–1994 hän debytoi JyP HT:n SM-liigajoukkueessa, jossa Salmisen tulokaskausi toi 46 runkosarja- ja neljässä playoff-ottelussa tehot 17+8=25. Hän oli joukkueen toiseksi paras maalintekijä Risto Kurkisen jälkeen ja Salminen jakoi koko SM-liigan tulokkaiden maalipörssin voiton Jokereiden Juha Lindin kanssa.

Kaudella 1994–1995 Salminen jakoi 16 osumallaan JyP HT:n sisäisen maalipörssin toisen sijan Marko Virtasen kanssa edellään Lasse Nieminen. Kaudella 1995–1996 hän oli 16 osumallaan joukkueen kolmanneksi paras maalintekijä, kuten myös kaudella 1996–1997 13 osumallaan Peter Larssonin ja Lasse Jämsenin kanssa. Kaudeksi 1997–1998 Salminen siirtyi Ruotsin Elitserienin AIK IF:ään. Hän jäi siellä 15 pelaamassaan ottelussa kokonaan ilman tehopisteitä, palasi kesken kauden Suomeen ja siirtyi Porin Ässien riveihin. Kesken seuraavan kauden 1998–1999 Salminen siirtyi Ässistä Kalevan Palloon, joka putosi kauden päätteeksi kuitenkin I-divisioonaan.

Salminen siirtyi kaudeksi 1999–2000 I-divisioonajoukkue Oulun Kärppiin, joiden sisäisen maalipörssin toisen sijan hän jakoi Juha Joenväärän kanssa 26 osumallaan edellään Martin Bergeron. He jakoivat koko sarjan maalipörssin kolmannen sijan FPS:n Tomi Suoniemen kanssa. Kärppien kausi päättyi sarjanousuun SM-liigaan, jossa Salminen jatkoi joukkueessa kaudella 2000–2001. Kaudeksi 2001–2002 hän siirtyi Helsingin IFK:hon. Kaudella 2002–2003 Salminen pelasi loukkaantumisten vuoksi runkosarjassa vain 23 ottelua.

Vuodet 2003–2007 Salminen vietti Ranskan Ligue Magnusin Rouen Hockey Élite 76:n joukkueessa. Hän oli kaudella 2003–2004 15 osumallaan joukkueen paras maalintekijä Arnaud Briandin kanssa. Salminen voitti kauden aikana Ranskan liigacupin. Kaudella 2004–2005 Salminen sijoittui tehoilla 29+11=40 koko Ligue Magnusin maalipörssissä toiseksi edellään vain HC Briançonin Julien Desrosiers sekä jakoi pistepörssin seitsemännen sijan HC Moulhousen Greg Dayn kanssa. Hän jakoi pudotuspeleissä Rouenin sisäisen piste- ja maalipörssin voiton Pierre-Édouard Bellemaren kanssa tehoilla 7+5=12. Salminen pelasi kauden aikana Ligue Magnusin tähdistöottelussa. Hän voitti myös Ranskan liigacupin. Kaudella 2005–2006 Salminen oli tehoilla 20+18=38 Rouenin kolmanneksi paras maalintekijä ja neljänneksi paras pistemies. Hän sijoittui Ligue Magnusin maalipörssissä neljänneksi ja pistepörssissä kuudenneksi. Salminen sijoittui tehoilla 6+9=15 pudotuspelien pistepörssissä toiseksi edellään vain joukkuetoveri Julien Desrosiers. Hän voitti kauden päätteeksi Ranskan-mestaruuden. Salminen pelasi kauden aikana myös Ligue Magnusin tähdistöottelussa.

Pelaajauransa viimeisen kauden 2007–2008 Salminen vietti Tanskan AL-Bank Ligaenin EfB Ishockeyssa. Hän oli tehoilla 18+19=37 joukkueen paras maalintekijä Steve Rymshan kanssa ja toiseksi paras pistemies Oliver Coqueux'n jälkeen.

### Maajoukkueura

Salminen on pelannut kaksi A-maaottelua.

Muuta
-----

Salminen on toiminut uransa jälkeen henkilöstöratkaisuja tarjoavan Go On Yhtiöiden osaomistajana. Hän toimii Go Onin Jyväskylän yksikön toimitusjohtajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1991–1992 | JyP HT | A-SM | 27 | 14 | 15 | 29 | 8 | – | – | – | – | – |
| 1992–1993 | JyP HT | A-SM | 34 | 23 | 8 | 31 | 10 | – | – | – | – | – |
| 1993–1994 | JyP HT | A-SM | 8 | 8 | 5 | 13 | 10 | 1 | 0 | 0 | 0 | 2 |
|  | JyP HT | SM-liiga | 46 | 17 | 8 | 25 | 8 | 4 | 0 | 0 | 0 | 2 |
| 1994–1995 | JyP HT | SM-liiga | 50 | 16 | 5 | 21 | 28 | 4 | 0 | 2 | 2 | 0 |
| 1995–1996 | JyP HT | SM-liiga | 49 | 16 | 8 | 24 | 20 | – | – | – | – | – |
| 1996–1997 | JyP HT | SM-liiga | 41 | 13 | 8 | 21 | 20 | 3 | 1 | 0 | 1 | 0 |
| 1997–1998 | AIK IF | Elitserien | 15 | 0 | 0 | 0 | 2 | – | – | – | – | – |
|  | Ässät | SM-liiga | 13 | 1 | 0 | 1 | 4 | 3 | 2 | 1 | 3 | 0 |
| 1998–1999 | Ässät | SM-liiga | 37 | 3 | 2 | 5 | 12 | – | – | – | – | – |
|  | KalPa | SM-liiga | 16 | 1 | 2 | 3 | 8 | – | – | – | – | – |
| 1999–2000 | Kärpät | I-divisioona | 46 | 26 | 18 | 44 | 32 | – | – | – | – | – |
| 2000–2001 | Kärpät | SM-liiga | 54 | 10 | 3 | 13 | 49 | 9 | 1 | 0 | 1 | 4 |
| 2001–2002 | HIFK | SM-liiga | 49 | 8 | 8 | 16 | 10 | – | – | – | – | – |
| 2002–2003 | HIFK | SM-liiga | 23 | 6 | 1 | 7 | 6 | 3 | 0 | 0 | 0 | 25 |
| 2003–2004 | Rouen HE | Ranska | 14 | 15 | 8 | 23 | 4 | 4 | 0 | 0 | 0 | 6 |
| 2004–2005 | Rouen HE | Ranska | 28 | 29 | 11 | 40 | 30 | 12 | 7 | 5 | 12 | 6 |
| 2005–2006 | Rouen HE | Ranska | 26 | 20 | 18 | 38 | 36 | 9 | 6 | 9 | 15 | 8 |
| 2006–2007 | Rouen HE | Ranska | 26 | 17 | 10 | 27 | 10 | 8 | 5 | 3 | 8 | 6 |
| 2007–2008 | EfB Ishockey | Tanska | 45 | 18 | 19 | 37 | 60 | – | – | – | – | – |
| 9 kautta | yhteensä | SM-liiga | 378 | 91 | 45 | 136 | 165 | 26 | 4 | 3 | 7 | 31 |
| 4 kautta | yhteensä | Ranska | 94 | 81 | 47 | 128 | 80 | 33 | 18 | 17 | 35 | 26 |
| 1 kausi | yhteensä | I-divisioona | 46 | 26 | 18 | 44 | 32 | – | – | – | – | – |
| 1 kausi | yhteensä | Tanska | 45 | 18 | 19 | 37 | 60 | – | – | – | – | – |
| 1 kausi | yhteensä | Elitserien | 15 | 0 | 0 | 0 | 2 | – | – | – | – | – |

Lähteet
-------

* Kimmo Salminen The Internet Hockey Databasessa (englanniksi)
* Kimmo Salminen Eurohockey-sivustolla (englanniksi)
* Kimmo Salminen *Elite Prospects*. Everysport Media Group AB.  (englanniksi)

### Viitteet

1. ↑  FIRMALIIGA 2010–2011 – väliraportti (pdf) *Surkkari.fi*.  12.1.2011. Suur-Jyväskylän Lehti.  Arkistoitu 17.9.2016. Viitattu 29.8.2016.
2. 1 2 3 4 5 6  Kimmo Salminen *Elite Prospects*. Everysport Media Group AB.  (englanniksi)
3. 1 2  Kimmo Salminen HIFK:n haaviin *Jatkoaika.com*.  24.7.2001. Jatkoaika r.y. Viitattu 29.8.2016.
4. 1 2  Salminen, Riku: Jukurit ponnistaa ohuesta lätkäkulttuurista – loikkaus liigaan suurempi kuin edeltäjillä *yle.fi*.  9.3.2016. Yleisradio Oy. Viitattu 29.8.2016.
5. ↑  Elite Prospects - U20 SM-liiga Stats 1992-1993 *eliteprospects.com*. Everysport Media Group AB. Viitattu 1.2.2022. (englanniksi)
6. ↑  Elite Prospects - JyP HT *eliteprospects.com*. Everysport Media Group AB. Viitattu 1.2.2022. (englanniksi)
7. ↑  Elite Prospects - Award - SM-liiga Most Goals by Rookie *eliteprospects.com*. Everysport Media Group AB. Viitattu 1.2.2022. (englanniksi)
8. ↑  Elite Prospects - JyP HT *eliteprospects.com*. Everysport Media Group AB. Viitattu 1.2.2022. (englanniksi)
9. ↑  Elite Prospects - JyP HT *eliteprospects.com*. Everysport Media Group AB. Viitattu 1.2.2022. (englanniksi)
10. ↑  Elite Prospects - JyP HT *eliteprospects.com*. Everysport Media Group AB. Viitattu 1.2.2022. (englanniksi)
11. ↑  Elite Prospects - I-divisioona Stats 1999-2000 *eliteprospects.com*. Everysport Media Group AB. Viitattu 1.2.2022. (englanniksi)
12. ↑  Elite Prospects - Rouen *eliteprospects.com*. Everysport Media Group AB. Viitattu 1.2.2022. (englanniksi)
13. ↑  Elite Prospects - Ligue Magnus Stats 2004-2005 *eliteprospects.com*. Everysport Media Group AB. Viitattu 1.2.2022. (englanniksi)
14. ↑  Elite Prospects - Rouen *eliteprospects.com*. Everysport Media Group AB. Viitattu 1.2.2022. (englanniksi)
15. ↑  Elite Prospects - Ligue Magnus Stats 2005-2006 *eliteprospects.com*. Everysport Media Group AB. Viitattu 1.2.2022. (englanniksi)
16. ↑  Elite Prospects - Ligue Magnus Stats 2005-2006 *eliteprospects.com*. Everysport Media Group AB. Viitattu 1.2.2022. (englanniksi)
17. ↑  Elite Prospects - EfB Ishockey *eliteprospects.com*. Everysport Media Group AB. Viitattu 1.2.2022. (englanniksi)
18. ↑  Salminen jatkaa JyP HT:ssä *HS.fi*.  12.4.1996. Sanoma Media Finland Oy. Viitattu 1.2.2022.
19. ↑  KSML: Entiset liigakiekkoilijat hankkivat miljoonabisneksen *is.fi*.  26.8.2013. Sanoma Media Finland Oy. Viitattu 29.8.2016.